                    VŠEOBECNE ZÁVAZNÉHO NARIADENIA

                                                             č.02/2011

                                                      o miestnych daniach

                    a miestnom poplatku za komunálne odpady a drobné stavebné odpady

                                                       na území obce Hoste.

Obecné zastupiteľstvo v Hoste v zmysle § 6 ods. 1 zákona SNR č. 369/1990 Zb.

obecnom  zriadení  v platnom  znení a zákona SNR č. 582/2004 Z. z.  o miestnych daniach a miestnom poplatku za komunálne odpady a drobné stavebné odpady,  vydáva pre územie
obce Hoste toto všeobecne záväzné nariadenie:

                                                          PRVÁ ČASŤ

                                                                 §1

                                                      Predmet úpravy

Týmto zákonom sa ustanovujú miestne dane a poplatky za komunálne odpady a stavebné 

odpady.

                                                                 §2

                                                 Druhy miestnych daní

1/Miestnymi daňami, ktoré obec ukladá, sú:

  a) daň z nehnuteľností

  b) daň za psa

  c) daň za jadrové zariadenie

                                                                §3

                                                Zdaňovacie obdobie 

Zdaňovacím obdobím miestnych daní uvedených v par. 2 ods. 1 písm. a/,b/, c/, je

kalendárny rok.

                                                    DRUHÁ ČASŤ

                                               Daň z nehnuteľností

                                                             §4

1/ Daň z nehnuteľností zahŕňa:

a/ daň z pozemkov

b/ daň zo stavieb

c/ daň z bytov a z nebytových priestorov v bytovom dome /ďalej len daň z bytov/.

2/ Základné ustanovenia dane z nehnuteľnosti obsahuje zákon č. 582/2004 Z.z. o miestnych

daniach a miestnom poplatku za komunálne odpady a drobné stavebné odpady, ktorý

upravuje:

a/ daňovníka dane z nehnuteľností

b/ predmet dane z nehnuteľností

c/ základ dane

d/ sadzby dane z nehnuteľností

e/ spoločné ustanovenia

f/ vznik a zánik daňovej povinnosti

g/ povinnosť predkladania daňového priznania

i/ vyrubenie dane

j/ platenie dane

                                                              Čl.I

                                                    Daň z pozemkov

                                                               §5

                                                       Základ dane
1/ Základom dane z pozemkov pre pozemky druhu:

    a) orná pôda, chmeľnice, vinice, ovocné sady a trvalé trávne porasty je hodnota pozemku

       bez porastov určená vynásobením výmery pozemkov v m2 a hodnoty za 1 m2-1,1123 €.

    b) lesné pozemky, na ktorých sú hospodárske lesy, rybníky s chovom rýb a za ostatné

       hospodársky využívané vodné plochy je hodnota pozemku určená vynásobením výmery

       pozemkov v m2 a hodnoty pozemku zistenej za 1 m2.

    c) záhrada, zastavané plochy a nádvoria, stavebné pozemky a  ostatné  plochy  je hodnota

       pozemku určená vynásobením výmery  pozemkov v m2 a hodnoty  pozemkov  za  1 m2  

     stavebné pozemky  13,27 €, záhrady – 1,32 €,  zastavané   plochy  a nádvoria  a  ostatné

      plochy – 1,32 €.
                                                               §6

                                                     Sadzba dane
1/ Ročná sadzba dane z pozemkov je 0,32 % zo základu dane pre §5 písm.a.

2/ Ročná sadzba dane z pozemkov je 0,32 % zo základu dane pre §5 písm.b., c.,

                                                            Čl.II

                                                    Daň zo stavieb 

                                                              §7

                                                     Základ dane
1/ Základom dane zo stavieb je výmera zastavanej plochy v m2. Zastavanou plochou

sa rozumie pôdorys stavby na úrovni najrozsiahlejšej nadzemnej časti stavby.

                                                              §8

                                                     Sadzba dane
1/ Ročná sadzba dane zo stavieb je 1 Sk za každý aj začatý m2 zastavanej plochy:

2/ Ročná sadzba dane zo stavieb uvedená v §7 ods.1 sa zvyšuje na:

a/ stavby na bývanie a ostatné stavby tvoriace príslušenstvo hlavnej stavby:

                                                                                                              0,06 €/m2

b/ stavby na pôdohospodársku produkciu, skleníky, stavby využívané na skladovanie

    vlastnej pôdohospodárskej produkcie, stavby pre vodné hospodárstvo okrem stavieb

    na skladovanie inej ako vlastnej pôdohospodárskej produkcie a stavieb na administratívu:

                                                                                                              0,60 €/m2
c/ stavby rekreačných a záhradkárskych chát a domčekov na individuálnu rekreáciu:

                                                                                                              0,10 €/m2

d/ samostatne stojace garáže a samostatné stavby  hromadných garáží a stavby určené alebo

    používané na tieto účely, postavené mimo bytových domov:

                                                                                                              0,25 €/m2

e/ priemyselné stavby a stavby slúžiace energetike, stavby slúžiace stavebníctvu, okrem

stavieb na skladovanie  a administratívu:

                                                                                                           0,50 €/m2

f/ stavby na ostatnú  podnikateľskú a zárobkovú činnosť, skladovanie a administratívu

súvisiacu s ostatným podnikaním a zárobkovou činnosťou:

                                                                                                           0,60 €/m2

g/ ostatné stavby:                 

                                                                                                           0,35 €/m2

3/ Pri viacpodlažných stavbách sa príplatok za podlažie určuje vo výške 0,04 € za

každé ďalšie podlažie okrem prvého nadzemného podlažia.

                                                            Čl.lll

                                                       Daň z bytov
                                                             §9

                                                    Základ dane
Základom dane z bytov je výmera podlahovej plochy bytu alebo nebytového priestoru

v m2.

                                                            §10

                                                     Sadzba dane
1/ Ročná sadzba dane z bytov je 0,03 € za každý aj začatý m2 podlahovej plochy bytu

a nebytového priestoru

2/ Ročná sadzba dane z bytov sa zvyšuje na 0,10 €/m2
3/ Ročná sadzba dane z nebytových priestorov sa zvyšuje na 0,10 €/m2.

                                                           §11

                                            Spoločné ustanovenia
Oslobodenie od dane:

Správca dane ustanovuje, že poskytuje oslobodenie: od dane z pozemkov:

1/ na pozemky užívané  Materskou školou v Hoste.

2/ na pozemky verejne prístupných parkov a športovísk.

Od dane zo stavieb:

3/ na stavby užívané Materskou školou v Hoste

4/ na Rímskokatolícky kostol v Hoste.

                                                           §12

                                   Vznik a zánik daňovej povinnosti
1/ Daňová povinnosť vzniká 1. januára zdaňovacieho obdobia nasledujúceho po

zdaňovacom období, v ktorom daňovník nadobudol nehnuteľnosť do vlastníctva

a zaniká 31. decembra zdaňovacieho obdobia, v ktorom daňovníkovi zanikne 

vlastníctvo k nehnuteľnosti.

2/ Pre vyrubenie dane z nehnuteľnosti je rozhodujúci stav k 1. januáru zdaňovacieho

obdobia. Na zmeny skutočností rozhodujúcich pre daňovú povinnosť, ktoré nastanú

v priebehu zdaňovacieho obdobia sa neprihliada, ak tento zákon neustanovuje inak.

3/ Fyzická osoba alebo právnická osoba v priebehu príslušného zdaňovacieho obdobia

je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľnosti a za každú zmenu týchto skutočností do 30 dní odo dňa, keď tieto skutočnosti alebo ich zmeny nastali.

                                                               §13

                                                     Daňové priznanie
1/ Daňové priznanie k dani z nehnuteľnosti je daňovník povinný podať príslušnému 

správcovi dane do 31. januára toho zdaňovacieho obdobia, v ktorom mu vznikla daňová povinnosť, ak tento zákon neustanovuje inak.

2/ Ak je pozemok, stavba, byt alebo nebytový priestor v bytovom dome

v spoluvlastníctve viacerých osôb, priznanie podá každá fyzická alebo právnická

osoba. Ak sa spoluvlastníci dohodli, priznanie podá ten, koho dohodou určili 

spoluvlastníci, pričom túto skutočnosť musia písomne oznámiť správcovi dane pred

uplynutím lehoty na podanie daňového priznania.

3/ Daňovník je povinný v priznaní uviesť všetky skutočnosti, rozhodujúce pre výpočet

dane a daň si sám vypočítať.

                                                               §14

                                                     Vyrubenie dane
1/ Daň z pozemkov, daň zo stavieb a daň z bytov vyrubí správca dane každoročne do 

    15. mája bežného zdaňovacieho obdobia.

                                                               §15

                                                      Platenie dane
1/ Vyrubená daň z nehnuteľností je splatná do 31. mája bežného zdaňovacieho

obdobia.

Správca dane určuje platenie vyrubenej dane takto:

· pre právnické osoby, SHR a fyzické osoby, ktorých vypočítaná daň je vyššia ako

99,58 €, v troch rovnakých splátkach:

· prvá splátka dane je splatná do 30. júna, druhá splátka je splatná do 30. septembra a tretia splátka je splatná do 30. novembra.

                                               TRETIA ČASŤ

                                                  Daň za psa

                                                       §16

                                               Predmet dane
Predmetom dane za psa je pes starší ako 6 mesiacov, chovaný fyzickou alebo právnickou osobou v katastrálnom území obce Hoste.

                                                               §17

                                                         Daňovník
Daňovníkom je fyzická alebo právnická osoba, ktorá je

a) vlastníkom psa alebo

b) držiteľom psa, ak sa nedá preukázať, kto psa vlastní.

                                                              §18

                                                       Základ dane
Základom dane je počet psov.

                                                             §19

                                                      Sadzba dane
Obec Hoste určuje sadzbu dane za jedného psa a kalendárny rok  5,00 €.
Pri daňovej povinnosti trvajúcej len časť kalendárneho roka, sa daň vypočítava pomerne z ročnej sadzby.

                                                              §20

                      Vznik a zánik daňovej povinnosti a oznamovacia povinnosť
1/  Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa, a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

2/  Daňovník je povinný písomne alebo ústne oznámiť obci Hoste vznik, alebo zánik daňovej povinnosti do 30 dní od jej vzniku.

Pri ohlásení vzniku daňovej povinnosti si chovateľ psa zakúpi evidenčnú známku.
                                                              §21

                                                     Platenie dane
1/  Daň je splatná bez vyrubenia, do 30 dní od jej vzniku, a to:

· v hotovosti do pokladne obce,

·  alebo bezhotovostne na účet obce.
2/  V ďalších zdaňovacích obdobiach je daň za psa splatná bez vyrubenia do 31. januára 

      tohto zdaňovacieho obdobia.

3/   Ak daňová povinnosť vznikne v priebehu roka, daňovník je povinný zaplatiť pomernú 

      časť dane na zostávajúce mesiace, a v prípade zániku daňovej povinnosti mu správca dane 

      vráti pomernú časť zaplatenej dane. 
                                                    ŠTVRTÁ ČASŤ

                                                               § 22
        Miestny poplatok za komunálne odpady a drobné stavebné odpady
 (1) Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce Hoste.

(2) Poplatok platí poplatník, ktorým je fyzická osoba, ktorá nie je podnikateľom a má v obci trvalý alebo prechodný pobyt, alebo ktorá je v obci oprávnená užívať alebo užíva byt.

     Sadzba poplatku je:
     0,0411 EUR na 1 osobu a kalendárny deň

     Možnosť používania smetných nádob:

     Počet osôb v domácnosti:       Počet nádob:

             1 –  3                                          1

             4  -  6                                          2

             7 - 10                                          3
Za každú ďalšiu nádobu navyše zaplatí domácnosť  30,00 EUR
(3) Poplatok platí poplatník, ktorým je právnická osoba alebo fyzická osoba-podnikateľ, pri ktorej činnosti vzniká komunálny odpad a ktorá vlastní alebo má v prenájme nehnuteľnosť nachádzajúcu sa na území obce, určenú pre podnikanie.

      Sadzby poplatkov pre právnické osoby:
      50,00 EUR, resp. 60,00 EUR podľa danej kategórie

(4) Poplatník za odpady platí poplatok obci, ako miestny poplatok najneskôr do 31.03. v mimoriadnych prípadoch do 31.03. najmenej 50% stanoveného poplatku a najneskôr do 30.06. ostávajúcu čiastku poplatku.

(5) Poplatok sa určuje na obdobie kalendárneho roka.   
                                            PIATA ČASŤ

                                    Záverečné ustanovenia

Návrh všeobecne záväzného nariadenia bol vyvesený na úradnej tabuli dňa: 11.11.2011.
Obecné zastupiteľstvo obce Hoste všeobecne záväzné nariadenie o dani z nehnuteľnosti schválilo dňa: 02.12.2011.

Všeobecne záväzné nariadenie nadobúda účinnosť dňom: 17.12.2011.

Toto všeobecne záväzné nariadenie nahrádza všeobecne záväzné nariadenie č.1/2007
                                                                                                    Ľuboš Karel

                                                                                                    starosta obce

